مَتّیٰ 7
7-نجی باب
باشغالاری گونَهکَرلِمَنگ
لوقا 6:37-38، 41-42
1«باشغالاری گونَهکَرلِمَنگ، شُندا سیز هِم گونَهکَرلِنمِرسینگیز، 2سِبَبی سیز نَهیلی گونَهکَرلِسینگیز، اُزونگیزی-ده شِیله گونَهکَرلَرلِر. هایسی اُلچِگ بیلِن اُلچِسِنگیز، سیزی-ده شُل اُلچِگ بیلِن اُلچِرلِر.
3«نَمه اوچین سِن دُغانینگ گُزوندَکی چُپی گُریَرسینگ-ده، اُز گُزونگدَکی آغاجی سایغارمایارسینگ؟ 4نَدیپ سِن اُز گُزونگده آغاچ بارقا، دُغانینگا: ”گِل، گُزونگدَکی چُپی چیقارایین“ دییجِک؟ 5اِی، ایکییوزلی، اَوَّل اُز گُزونگدَکی آغاجی چیقار، شُندا دُغانینگ گُزوندَکی چُپی چیقارماغی قاوی سایغارارسینگ.
6«مُقادِّس زادی ایتلِره بِرمَنگ. مُرواریدلارینگیزی دُنگوزلارینگ اُوونه زینگمانگ. یُغسام، اُلاری آیاقلاری بیلِن دِپِلَپ، سُنگرا سیزه طاراف اُورولیپ، سیزی تیکه-تیکه اِدِرلِر.
خودایدان دیلَنگ
لوقا 11:9-13
7«دیلَنگ، سیزه بِریلِر؛ آغتارینگ، تاپارسینگیز؛ قاپینی قاقینگ، سیزه آچیلار. 8اِلبِتّه، دیلَن آلار، آغتاران تاپار، قاپی قاقانا آچیلار. 9سیزینگ هایسی بیرینگیز اُغلونگیز چُرِک دیلَنده، اُنگا داش بِریپ بیلِرسینگیز؟ 10بالیق دیلَنده بُلسا، اُنگا ییلان بِرِرسینگیز؟ 11شِیلهلیکده، سیز یامان بُلوپ-دا اُز فِرزِنتلِرینگیزه قاوی زادلار بِرمِگی بیلیَن بُلسانگیز، اُندا آسمانداقی آتانگیز اُزوندِن دیلِیَنلِره خاص-دا کَن قاوی زادلار بِرمِزمی؟ 12شُنونگ اوچین آداملارینگ اُزونگیزه نَمه اِتمِگینی ایسلِیَن بُلسانگیز، سیز-ده اُلارا شُنی اِدینگ، سِبَبی تُورات بیلِن پیغامبارلارینگ یازغیلاری-دا شوندا جِملِنیَر.
دار قاپی، گینگ قاپی
لوقا 13:24
13«دار قاپیدان گیرینگ، سِبَبی هِلَکچیلیگه اِلتیَن قاپی اینلیدیر و اُنونگ یُلی گینگدیر. اُل قاپیدان گیریَنلِر کَندیر. 14اِمّا یاشایشا اِلتیَن قاپی اینسیزدیر، یُلی داردیر. اُنی تاپیانلار آزدیر.
باغ و اُنونگ میوهسی
لوقا 6:43-44؛ 13:25-27
15«یالانچی نِبیلِردِن خاباردار بُلونگ! اُلار سیزینگ یانینگیزا قُیون دِریسینه گیریپ گِلِرلِر، اِمّا اُزلِری ییرتیجی قورتلاردیر. 16سیز اُلاری میوهلِریندِن تانییارسینگیز. تیکِندِن اوزوم یا-دا یانداقدان اینجیر ییغیلیارمی؟ 17شِیله هِم، هِر بیر قاوی باغ قاوی میوه بِریَندیر، بیدِرِک باغ بُلسا تِلِکه میوه بِریَندیر. 18قاوی باغ تِلِکه میوه بِریپ بیلمِز، بیدِرِک باغ-دا قاوی میوه بِریپ بیلمِز. 19قاوی میوه بِرمِیَن هِر بیر باغ چاپیلیپ، اُدا زینگیلیاندیر. 20شِیلهلیک بیلِن، یالانچی نِبیلِری میوهلِریندِن تانییارسینگیز.
21«مانگا: ”یا آقام! یا آقام“ دییِن هِر بیر آدام آسمانینگ پاتیشاهلیغینا گیرمِز، یِکه آسمانداقی آتامینگ ایسلِگینی بِرجای اِدِن اُنگا گیرِر. 22شُل گون کَن آداملار مانگا: ”یا آقام، یا آقام، بیز سِنینگ آدینگ بیلِن نبوّت اِتمِدیکمی؟ سِنینگ آدینگ بیلِن جینلاری کُووپ، کَن مُعجِزهلِر گُرکِزمِدیکمی؟“ دییِرلِر. 23شُندا مِن اُلارا: ”اِی، تِلِکهلیک اِدیَنلِر، مِن سیزی آصلا تانییامُق، یُقبُلونگ یانیمدان!“ دیییپ، آچیق آیدارین.
ایکی اُی
لوقا 6:47-49
24«شُنونگ اوچین هِم بو سُزلِریمی اِشیدیپ، اُلاری بِرجای اِدیَن هِر بیر آدام اُیونی قایانینگ اوستونده قوران عاقیلّی آداما مِنگزِیَر. 25یاغین یاغیپ، سیلِّر گِلدی، یِلِّر اُوسوپ، اُل اُیه اوردی، اِمّا اُی ییقیلمادی، سِبَبی اُل قایانینگ اوستونده قورلوپدی. 26مِنینگ بو سُزلِریمی اِشیدیپ، اُلاری بِرجای اِتمِدیک هِر بیر کیشی اُیونی چَگَهنینگ اوستونده قوران آحماق آدام یالیدیر. 27یاغین یاغیپ، سیلِّر گِلدی، یِلِّر اُوسوپ، اُل اُیه اوردی. اُی ییقیلیپ، هِمّهزادی وِس-وِیران اِتدی.»
28عیسی بولاری گورّونگ بِریپ قوتاراندا، جِماغات اُنونگ تاغلیماتینا حایران قالدی، 29سِبَبی عیسی اُلارا دین عُلَمالار یالی دَل-ده، گویچلی و ایختییارلی بیری یالی اُورِدیَردی.
knc_Arab kas_Arab azb_Arab urd_Arab azb_Arab azb_Arab azb_Arab ckb_Arab urd_Arab azb_Arab azb_Arab urd_Arab azb_Arab prs_Arab urd_Arab azb_Arab azb_Arab azb_Arab urd_Arab azb_Arab azb_Arab